作者:無名氏
標題:金水橋陳琳抱妝盒・混江龍
內容:尚兀白嫌他拘倦，向御園中別是一壺天。爭些兒寂寞了梨花院宇，冷落了楊柳亭軒。想昨宵暮雨梨花嬌不語，今日早春風楊柳亂飛綿。則待要駕鑾輿盡日不知還，拚的個滿園林到處都遊遍。(做跪送彈弓科，雲)這八角亭子上，正是東南方，好打金彈。(唱)彈去似曉星乍落，弓開似秋月初圓。(駕雲)寡人拿這彈弓在手，那諸禽百鳥看見，只道要打他，都也驚怕哩。(殿頭官雲)聖上，便好道蠢動含靈，皆有佛性。(正末唱)。